ไทกะ

**ไทกะ** () เป็นนามศักราชของญี่ปุ่นในรัชสมัยจักรพรรดิโคโตกุ ซึ่งมาก่อนศักราชฮากูจิ และกินเวลาตั้งแต่เดือนกรกฎาคม ค.ศ. 645 ถึงเดือนมีนาคม ค.ศ. 650

## ประวัติและการเปลี่ยนศักราช
ในปี ค.ศ. 645 ซึ่งรู้จักกันในชื่อ ปีไทกะที่ 1 (大化元年) มีการตั้งนามศักราชใหม่ขึ้นเพื่อเป็นสัญลักษณ์ของการเริ่มต้นรัชกาลของจักรพรรดิโคโตกุ รัชกาลก่อนหน้านี้สิ้นสุดลง และรัชกาลใหม่ได้เริ่มต้นขึ้นในปีที่สี่หลังจากการขึ้นครองราชย์ของจักรพรรดินีโคเงียวกุ

ในประเทศญี่ปุ่น นี่คือนามศักราชแรก ซึ่งได้รับแบบอย่างมาจากระบบนามศักราชของจีน (เหนียนฮ่าว, 年号) อย่างไรก็ตาม มีนักวิชาการบางส่วนตั้งข้อสงสัยเกี่ยวกับความถูกต้องของนามศักราชไทกะและฮากูจิว่าเป็นนามศักราชที่มีอยู่จริงตามประวัติศาสตร์หรือไม่

ตามบันทึกในพงศาวดารญี่ปุ่น (นิฮงโชกิ) ระบุไว้ว่า 

มีการสันนิษฐานว่า นามศักราชใหม่นี้ประกาศใช้ภายหลังวันที่ 19 เดือน 6 ปีที่ 4 แห่งรัชกาลจักรพรรดินีโคเงียวกุ (ตรงกับวันที่ 17 กรกฎาคม ค.ศ. 645 ตามปฏิทินจูเลียน ซึ่งเป็นเวลา 5 วันหลังจากการขึ้นครองราชย์ของจักรพรรดิโคโตกุ) และมีผลบังคับใช้ตั้งแต่วันที่ 1 เดือน 7 ปีไทกะที่ 1 (29 กรกฎาคม ค.ศ. 645)

อย่างไรก็ตาม เนื้อหาและรายละเอียดในบันทึกทางประวัติศาสตร์แต่ละฉบับไม่สอดคล้องกันทั้งหมด ด้วยการกำหนดศักราชนี้ ทำให้ญี่ปุ่นเริ่มใช้ระบบนามศักราช (元号) เป็นครั้งแรก
* วันที่ 15 เดือน 2 ปีไทกะที่ 6 (22 มีนาคม ค.ศ. 650): ได้มีการเปลี่ยนนามศักราชเป็นฮากูจิ (白雉)

## เหตุการณ์ในศักราชไทกะ
* **ค.ศ. 645** (ปีไทกะที่ 1): จักรพรรดินีโคเงียวกุสละราชสมบัติ พระอนุชาได้รับราชสมบัติต่อ หลังจากนั้นไม่นาน จักรพรรรดิโคโตกุขึ้นครองราชสมบัติอย่างเป็นทางการ
* **ค.ศ. 645** (ปีไทกะที่ 1): จักรพรรรดิโคโตกุริเริ่มการปฏิรูปปีไทกะ แนวคิดและจุดมุ่งหมายของการปฏิรูปอย่างเป็นระบบนี้มีบันทึกไว้ในชุดข้อเขียนซึ่งจักรพรรดิทรงอนุญาตให้เผยแพร่ ในการปฏิรูป พระองค์ทรงแบ่งประเทศออกเป็นมณฑล 8 แห่ง และยังมุ่งจัดระเบียบยศขุนนาง โดยให้แบ่งแยกด้วยหมวก 19 ประเภทที่มีรูปร่างและสีแตกต่างกันตามลำดับชั้นอันกำหนดไว้เคร่งครัด
* **ค.ศ. 645** (ปีไทกะที่ 1): จักรพรรดิโคโตกุตัดสินพระทัยละทิ้ง อาซูกะ เมืองหลวงในตอนนั้น พระองค์ย้ายเมืองหลวงไปที่ นานิวะ ซึ่งอยู่ในบริเวณ อ่าวโอซากะ แทน ในสถานที่ใหม่นี้ จักรพรรดิโคโตกุพระองค์รวมอำนาจไว้ที่ศูนย์กลางโดยไม่ชักช้า จักรพรรดิโคโตกุพระองค์ประทับอยู่ในพระราชวังซึ่งเพิ่งสร้างใหม่บนแหลม พระราชวังแห่งนี้มีชื่อว่า โทโยซากิ โนะ มิยะ พระราชวังอยู่ที่ นางาระ ในพื้นที่ของ นานิวะ แคว้นเซ็ตสึ
* **ค.ศ. 646** (ปีไทกะที่ 2 วันที่ 1 เดือน 1): จักรพรรดิโคโตกุได้จัดทำระบบปฏิทินสำหรับราชสำนัก โดยกำหนดให้มีการเข้าเฝ้าหรือประชุมใหญ่เฉพาะในบางวันเท่านั้น องค์จักรพรรดิยังดำเนินการหลายประการซึ่งจะส่งผลต่อทั่วทุกภูมิภาคของญี่ปุ่น เช่น การจัดตั้งเขตการตัดสินคดี การตั้งด่านรักษาความปลอดภัยตามถนนสายสำคัญ การจัดระบบส่งจดหมายหรือผู้ส่งสาร การแบ่งประเทศออกเป็นหน่วยปกครองโดยใช้ขอบเขตตามธรรมชาติที่เกิดจากภูเขาและแม่น้ำ การแต่งตั้งผู้ว่าราชการประจำจังหวัดแต่ละแห่ง และการกำหนดอัตราค่าจ้างของพนักงานขนส่ง จักรพรรดิโคโตกุได้แต่งตั้งหัวหน้าประจำเขตและหมู่บ้าน และเป็นครั้งแรกที่สามารถบันทึกจำนวนบ้านเรือนและจำนวนประชากรในแต่ละแห่ง รวมถึงการเก็บภาษีจากแต่ละพื้นที่ และผลิตภัณฑ์ต่าง ๆ จากทั่วประเทศได้อย่างแม่นยำ พระองค์ยังมีพระบัญชาให้ทุกหนึ่งร้อยครัวเรือนต้องส่งสาวงามหนึ่งคนเข้าไปรับใช้ในราชสำนัก พระองค์ได้กำหนดให้ทุกปี ราชสำนักต้องส่งขุนนางไปยังแต่ละจังหวัดเพื่อตรวจสอบพฤติกรรมของผู้ว่าราชการและการบริหารของพวกเขา พระองค์ยังเริ่มวางแผนสร้างคลังสินค้าและคลังอาวุธซึ่งจะรองรับความต้องการของกองทัพหรือกองกำลังอาสาสมัครในแต่ละท้องที่ อูไดจิง โซโงะ ยามาดะ อิชิกาวะ มาโระ ได้รับมอบหมายโดยตรงให้วางแผนเพื่อป้องกันไม่ให้เกิดข้อบกพร่องที่อาจเกิดจากความผิดพลาดของรัฐบาล หรือหากเกิดขึ้นก็สามารถบรรเทาได้ ช่วงเวลานี้เองเป็นช่วงที่กฎเกณฑ์มารยาทและขนบธรรมเนียมส่วนใหญ่ของราชสำนักถูกปรับปรุงแก้ไขหรือบัญญัติขึ้นใหม่

## อ้างอิง

## แหล่งข้อมูลอื่น
* National Diet Library, "The Japanese Calendar" -- historical overview plus illustrative images from library's collection

หมวดหมู่:ศักราชญี่ปุ่น